Fékk sitt fyrsta menningarsjokk á Íslandi Blaðagreinar Sigríðar Víðis Jónsdóttur hafa vakið athygli í Morgunblaðinu undanfarin ár enda skera þær sig margar hverjar úr fjöldanum , fjalla um fjarlæg lönd og ástandið sem þar ríkir . Sigga er uppalin á Akranesi en hefur komið við í flestum álfum heimsins og dvalist þar langdvölum . Hún hefur hossast um í rútum Eþíópíu , starfað sem humarveiðimaður í Bandaríkjunum og safnað fé fyrir heimanámssetri á Indlandi og hárgreiðslukennslu í Kenía . Þó segist hún einungis byrjandi þegar kemur að flakki um heiminn . Sigríður er í viðtali í nýjasta tölublaði Skessuhorns sem kemur út í dag , miðvikudag .